b'\n_START_ARTICLE_\n2G\n_START_SECTION_\nEelised\n_START_PARAGRAPH_\nKuigi teise p\xc3\xb5lvkonna raadiotornide vahel olid v\xc3\xb5rreldes esimese omaga kasutusel digitaalsignaalid, andis selle kasutamine ka telefoni ja raadiotorni vahelistel \xc3\xbchendustel parema k\xc3\xb5ne kvaliteedi. Digitaalsete k\xc3\xb5nede puhul esines staatilisi ja soovimatuid taustahelisid palju harvem. _NEWLINE_Digitaalside v\xc3\xb5imaldas ka kr\xc3\xbcpteerimise (mis lubas ainult etten\xc3\xa4htud saajal s\xc3\xb5numit vastu v\xc3\xb5tta ja lugeda) ja mobiilandmeside nt SMS (nii pilt- kui ka teksts\xc3\xb5numid) v\xc3\xb5i MMS. _NEWLINE_Seda k\xc3\xb5ike oli v\xc3\xb5imalik teha v\xc3\xa4ga v\xc3\xa4ikse aku kasutusega. _NEWLINE_Suurenes ka s\xc3\xbcsteemide l\xc3\xa4bilaskev\xc3\xb5imsus, kuna digitaalsignaali on v\xc3\xb5imalik kompressida, efektiivsemalt multipleksida ja see v\xc3\xa4hendas koormust, kuna digitaalsignaaliga s\xc3\xbcsteemid olid disainitud edastama n\xc3\xb5rgemaid raadiosignaale.\n_START_SECTION_\nPuudused\n_START_PARAGRAPH_\nKui kasutusel oli mittetagasip\xc3\xb6\xc3\xb6ratav kompressioon, siis halvendas see heli kvaliteeti. _NEWLINE_Vastavalt kasutusel olevale sagedusele, mida k\xc3\xb5rgemal kasutada, oli teise p\xc3\xb5lvkonna puuduseks see, et kui signaal ei olnud piisavalt tugev, siis ei saanud seda edastada. _NEWLINE_Lisaks katkes digitaalside kohe levialast v\xc3\xa4ljumisel, samas kui analoogside l\xc3\xa4heb \xc3\xbcle sujuvalt.\n_START_SECTION_\nInnovatsioon\n_START_PARAGRAPH_\nGeneral Packet Radio Service ehk GPRS ( n-\xc3\xb6 2.5G) \xe2\x80\x93 siiani kasutati \xc3\xbchenduse hoidmiseks kasutajaga \xc3\xbchte stabiilset \xc3\xbchendust, v\xc3\xb5imaldas see tehnoloogia jagada \xc3\xbchte \xc3\xbchendust mitme kasutaja vahel. See saavutati t\xc3\xa4nu sellele, et \xc3\xbchendus ise muudeti v\xc3\xa4ikesteks pakkideks._NEWLINE_EDGE (n-\xc3\xb6 2.75G ) \xe2\x80\x93 GPRS-s\xc3\xbcsteemi p\xc3\xb5hjal v\xc3\xa4ljaarendatud v\xc3\xb5rk, kus \xc3\xbche \xc3\xbchebitise pakikese asemel hakati saatma kolmebitiseid pakikesi, suurendades l\xc3\xa4bilaskekiirust raadiotorni ja kasutaja vahel. _NEWLINE_Teoreetiline maksimaalne andmevahetuse kiirus on GPRS-i kasutamise korral 50 kbit/s ja EDGE-i kasutamise korral 1 Mbit/s. Aga tegelikult oli GPRS-i kiirus 40 kbit/s ja EDGE-i oma 500 kbit/s.'